Dronning Eufemias gate (Oslo)

miniatyr|Dronning Eufemias gate er blitt en viktig korridor for kollektivtrafikken.
miniatyr|Midtfeltene i gata er i bruk som reservert sporvognstrasse. Bjørvika bussholdeplass til høyre betjenes av et stort antall bussruter mot Ekeberg, Enebakk, Nordre Follo og Romerike.
Dronning Eufemias gate er en 43 meter bred gate i Bjørvika i Oslo, avgrenset av Kong Håkon 5.s gate i øst og Langkaia i vest. Øst for Akerselva ligger gata i bydel Gamle Oslo, vest for elva i området Sentrum. Gata er rundt 750 meter lang og har trikkespor i egen trasé i midten, egne felt for biler, buss og sykkel, og brede fortau med uteserveringer. Beplantningen er omfattende. På nordsiden ligger bygningsrekken Barcode, på sydsiden nye Deichman bibliotek, hotell og boliger. 

Gata ligger innafor Ring 1, og er en riksvei som del av E18s sidetrasé til Bispevika.

Beliggenhet

Dronning Eufemias gate går fra Prinsens gate, Langkaia og Christian Frederiks plass med Paléhaven i Kvadraturen vest. I øst ender gaten der Bispegata går videre inn i Gamlebyen og Kong Håkon 5.s gate kommer inn fra syd og Nordenga bru fra nord. 

Gaten er Bjørvikas hovedakse øst-vest, og gatene Bispegata – Dronning Eufemias gate – Prinsens gate danner en 1400 meter lang siktlinje gjennom Oslo sentrum. 

 Historikk og navn 
Se Bispegata for bakgrunnshistorikk om gateløpet

Gateløpet, som opprinnelig er en forlengelse av Bispegata, ble anlagt fra øst mot vest fra 1800-tallet og noe inn på 1970-tallet. Det har tidligere vært utnyttet som Riksvei og Europavei. Riving av trafikkmaskinen Bispelokket i 2013/14 har vært sentralt i utvilkingen av veien som lokalgate. Dronning Eufemias gate åpnet 11. mai 2014 på en strekning øst for Akerselva, fra Nylandsveien i vest. Koplingen til Kong Håkon 5.s gate og Nordenga bru ble ferdigstilt i juni 2014.Dronning Eufemias gate er åpnet. NRK Østlandssendingen, 11. mai 2014. (besøkt 15. mai 2014) Hele gaten åpnet offisielt 14. juni 2015.NRK Østlandssendingen - Grønne skinneganger og oransje havnepromenade (14.06.2015)

Gata er oppkalt etter Eufemia av Rügen, Norges dronning fra 1299 til 1312. Navnet ble vedtatt av bydelsutvalget i Bydel Gamle Oslo 13. februar 2007. Før dette hadde gata arbeidstittelen Nyland allé. Eufemia ble gjennom ekteskapet med Håkon 5. tilknyttet middelalderbyen Oslo like øst for gateløpet som bærer hennes navn.

Gatens utforming
Gategulvet
Grunnen under gaten består av gammel havbunn og fyllmasse, med svært varierende dybde ned til fjell. Gaten er bygget oppå en 800 meter lang bro som ligger 1,5 meter under gategulvet og står på et nettverk av påler med 5x5 meters avstand. Alle bygningen står på pilarer som er spuntet til fjell.

Av gatebredden på 43,2 meter er 16 meter fortau, 9,5 meter på nordsiden der solforholdene er gode og 6,5 meter på sydsiden. Fortauene faller svakt mot kjørebanene og har snøsmelteanlegg, slik at regnvann kan renne til trærnes rotsoner uten problemer. Alle fotgjengerarealene, ca. 10 000 kvm i gaten og Håkon 5.s gate til sammen, er i lysgrå granitt levert av Jogra Steinindustri AS. Kantsteinene mot kjørebanene er 60 cm brede, fordi stor bredde erfaringsmessig gir færre skader. 

Beplantning

Beplantningen er omfattende. I alt 14 000 planter av geitved danner formklipte, lave hekker.

I trikkefeltet i midten er det klippet gress, formklippet hekk med søyleeik, klatreroser i egne stativer og villvin langs rekkverket mellom trikketraseen og kjørebanene og ved holdeplassen, og trær mellom kjørebanene og fortauene. 

Det er plantet mer enn 300 trær av 57 treslag fordelt på nær 40 arter og hybrider. De fleste av tresortene finnes på nordsiden, der artene er hentet fra mange land og gruppert slik at sorter fra Amerika står på vestsiden av Akerselva, fra Europa øst for elva og fra Asia lengst øst. På sydsiden er det ikke lagt vekt på opprinnelsesland, og her det plantet mest trær av slektene ask, alm, lind og lønn.

Da trærne ble plantet våren 2013 og våren 2014 ble det lagt vekt på å plante store trær, slik at flest mulig vokser opp. Til treplantingen ble det laget rektangulære betongkasser av ca. 1,5 meters høyde, som hver gir 6–10 kubikkmeter vekstmedium. Kassene er plassert slik i forhold til underlaget og hverandre at trærne kan trenge ut i rommet utenfor kassen og dele vekstmedier. Mellom trærne langs fortauet finnes fastmonterte puffer i metall til å sitte på.«Dronning Eufemias gate – hovedstadens nye paradegate.» I: park & anlegg 10/2016, side 24–28 og 9/2016, side 36−39.

Trafikk


Visjonen for gata har vært å begrense motorgående trafikk; gata skulle (i størst mulig grad) kollektivbetjenes av trikk. I hele Dronning Eufemias gate er det trikkeskinner, inklusive overkjøringsspor, og en trikkelinje hadde endeholdeplass på Bjørvika holdeplass ved nr. 10, inntil trikken gjennom hele gaten og inn i Gamlebyen og til Ljabru ble satt i drift 4. oktober 2020,Linjekart trikk, ruter.no 4.10.2020  Besøkt 4.10.2020. da Bispegata var ferdig opparbeidet etter anlegget av Follobanen.  

Bjørvika holdeplass er også bussholdeplass for noen bybusser og et stort antall regionbusser. I 2016 var det om lag tre ganger så mange busser som brukte gaten i rushtiden som det antallet Ruter hadde anslått i planleggingen, og konflikten mellom bussene og syklistene, som måtte vente på busser på holdeplass, alternativt sykle opp på fortauet, ble tydelig og mye debattert. Sykkelfeltene langs fortauene er 1,5 meter brede på hver side.park & anlegg 9/2016, side 36−39.

Gaten har bussfelt og kjørefelt for annen biltrafikk på hver side av trikketraseen, og åtte signalregulerte kryss. Ifølge Statens vegvesen trafikkeres Dronning Eufemias gate av rundt 1400 busser i døgnet.http://www.vegvesen.no/om+statens+vegvesen/presse/nyheter/Lokalt/Region+Øst/dronning-eufemias-gate-er-åpnet Taxier og elbiler har ikke adgang til bussfeltene.Dronning Eufemias gate. Elbilene er kastet ut av kollektivfeltene i Bjørvika. Samferdsel, 27.6.2014. Besøkt 22.9.2020.

 Bygninger og plasser 
 Oversikt 

Langs nordsida ligger Operakvarteret (Barcode). Barcode-området bestod pr 2021 av 12 bygg med 150 000 kvadratmeter kontorareal, 399 boliger og 12 500 kvadratmeter med butikk- og restaurantlokaler.BaneNor Eiendom Pressemelding (via NTB) - Entra og Linstow kjøper ut Bane NOR Eiendom fra OSU (30.06.2021)

Utvalgte plasser og bygninger fra vest mot øst:

 Sørsiden Veibanen Nordsiden Ytterligere nord Langkaia Gaten begynner her Christian Frederiks plass, del av Operaallmenningen 
 Østbanehallen 
 Operaallmenningen
 DEG 1 – Deichman Bjørvika
 DEG 3-11 – To kontorbygg kalt Diagonale  

 Mulig ny Oslo S – sydlig inngang
 DEG 2-4 – Hotell Opera
 DEG 6 – Oslo Atrium 
 Oslo S bygningerog perronger Nylandsveien og Akerselva  Nylandsveien fortsetter... ... her som bro 
 DEG 15-21 – Clarion Hotel Oslo(Åpner 1. aug 2019)
 DEG 23-37 – Dronninglunden, 138 boliger med innflytting fra 2019

 DEG 39-55 – Eufemias Hage, 145 boliger med innflytting fra 2018Utsolgte boligprosjekter. boibjørvika.no. Besøkt 24.5.2019.

 DEG 57-65 – Eufemias Plass Vest, 114 boliger med innflytting fra 2019Bolig. Oslo S Utvikling, hjemmeside.  Besøkt 5.5.2019
 DEG 71-75 – Eufemia (kontorbygg)   Barcode-prosjektet:
 DEG 8 – PWC-bygget
 DEG 10-12 – KLP-bygget 
 DEG 14 – Deloitte-huset
 Stasjonsallmenningen
 DEG 16 – Visma-bygget
 DEG 18-26 – MAD-bygget (oppr. kun nr 18)
 DEG 28-34 – DNB-komplekset (oppr. 20-24)
 DEG 36 – Boliger (oppr. nr 26)
 DEG 38 – Boliger (oppr. nr 28)
 DEG 40-42 – «The Wedge» (kontorbygg). Sporområdefor jernbanen Kong Håkon 5.s gate Gaten slutter her Kong Håkon 5.s gate fortsetter... ... her vedNordenga bru

 Beskrivelse av bygg og eiendommer 
Nordsiden:

 Nr  Bilde  Navn  Inneholder  Bruttoareal  Høyde  Etasjer  Arkitekt  Ferdigstilt «0»  100px|bottom  Christian Frederiks plass  Del av Operaallmenningen.Østbanehallen og Oslo S nord for plassen  7,4 mål  -  -  -  1914(navngitt) 2  100px|bottom  Thon Hotel Opera  Kontorer  3200 kvm  ?  5  ØKAW Arkitekter  2001 4  Hotell (434 rom) og konferansesenter  19.300 kvm  30 m  10 6  100px|bottom  Oslo Atrium  Ernst & Young, Bjørvika KonferansesenterFrem til 2013 også TINE og Avinor.  30.000 kvm  35 m  9  Niels Torp  2003 8  100px|bottom  PWC-bygget  PricewaterhouseCoopers  13.633 kvm  46 m  12  a-lab  2007 10-12  100px|bottom  KLP-bygget  KLP53 leiligheter  37.800 kvm  64 m  18  SJ-arkitekter  2010 14  100px|bottom  Deloitte-huset  Deloitte og kafeer/restauranter  15.243 kvm  63 m  16  Snøhetta (arkitektfirma)  201315100px|bottomantipodes café DEG15Kaffe-brakkerigg med offisiell adresse (saksnr 201510054-2 PBE). Temporær kulturelt prosjekt.64,26 kvm5,5m2antipodes café2015-2016 16  100px|bottom  Visma-bygget  Visma Services, Logitech, Finansforbundet,Ving m.fl  20.792 kvm  67 m  17  DARK Arkitekter  2011 18-26  100px|bottom  MAD-bygget  Næring 76 leiligheter  8.511 kvm  49-54 m  17  MAD (arkitektfirma)  2013 28  100px|bottom  DNB Bygg C  DNB  11.477 kvm  56 m  15  DARK Arkitekter  2013 30  100px|bottom  DNB Bygg  A  DNB  38.992 kvm  63 m  17  MVRDV, a-lab og DARK   2012 32-34  100px|bottom  DNB Bygg B  DNB41 leiligheter  20.969 kvm  52,54 m  17  a-lab  2012 36  bunn|129x129pk -  Tårn A: 82 leiligheterTårn B: 56 leiligheter  16.000 kvm  ?  21  Lund Hagem  2015 38  100px|bottom  «Cliffhanger» (Tårn D)  70 leiligheter  ?  ?  ?  Lund Hagem  2016 40-42  100px|bottom  «The Wedge»  Kontorbygg  3.098 kvm  ?  11  a-lab  2016

 Referanser 

Litteratur
Årbok Norske landskapsarkitekters forening 2013–2014, side 64–67. Om Dronning Eufemias gate. Inneholder liste over trærne som er plantet i gaten.

 Eksterne lenker 

 Høringssak om gatenavn i Bjørvika, Bydel Oslos hjemmeside, 2005 (lest 4. april 2008)
 Oversiktskart med gatenavn
 NRK.no - Her bygges Oslos Champs-Élysées (20.09.2012)

Kategori:Veier i Oslo
Kategori:Veier i bydel Sentrum
Kategori:Veier i bydel Gamle Oslo
Kategori:Bjørvika
Kategori:Veier i Oslo oppkalt etter kvinner
Kategori:Europavei 18